text: Havareret vindmølletransport spærrede landevej i seks timer
  21 april 2017 kl. 04.21
  En havareret vindmølletransport endte med at spærre rute 11 nord for Varde i hele seks timer. Der skulle tilkaldes ekstra bjærgningskøretøjer for at få det store køretøj tilbage på asfalten.
  Det var en vindmølletransport, som kørte af vejen, og delvist endte i grøften på rute 11, Ringkøbingvej nord for Varde torsdag aften klokken 20,46. 
  I forbindelse med at det store køretøj skulle tilbage på asfalten, var et stykke af landevejen mellem Varde og Lyne helt spærret, fortæller vagtchefen ved Syd- og Sønderjyllands Politi til TV SYD.
  Det endte med at tage seks timer at få vindmølletransporten tilbage på asfalten, og der var brug for at tilkade ekstra bjærgningskøretøjer for at få det store køretøj på ret køl igen.
  Først ved 01-tiden natten til fredag var rute 11 farbar.
  Så er vindmølletransporten tilbage med asfalt under alle hjul og rute 11 åbnes igen. Vagtchefen. #politidk
  
  Rute 11 vil være spærret i mindst 2 timer endnu. Vejhjælpen er ankommet og vil foretage bjærgning af vogntoget hurtigst muligt. #politidk
  
  